**Kviečiame dalyvauti projekte**

**„Stanislovas Riauba – Žemaitijos Andersenas“**

**- XVI jaunųjų menininkų sąjūdis Žemaitijoje**

Plungės rajono savivaldybės kultūros centras jau šešiolikti metai kviečia vaikus ir jaunimą dalyvauti jaunųjų menininkų sąjūdyje „Stanislovas Riauba - Žemaitijos Andersenas“.

Pagrindinis šio projekto etapas - paroda - konkursas, skirtas Stanislovo Riaubos vardo premijai laimėti. Projekto tikslas - kreipti vaikų ir paauglių kūrybinę veiklą tautodailės tradicijų linkme, atskleisti talentingiausius, pagerbti unikalaus žemaičių skulptoriaus Stanislovo Riaubos atminimą.

Parodoje - konkurse kviečiame dalyvauti moksleivius nuo 10 iki 19 metų. Kiekvienas projekto dalyvis turi pateikti po 4 kūrinius.

Tai turi būti vaizduojamieji arba taikomieji dailės dirbiniai: įvairia technika (guašu aliejiniais dažais, akvarele, pieštuku) sukurti paveikslai,

grafikos darbai (medžio, lino, kartono raižiniai ir kt.),

medžio dirbiniai (skulptūros, prieverpstės, šaukštai, švilpukai, indai ir kt.),

tekstilės dirbiniai (rinktinės, vytinės, pintos juostos, lovatiesės, rūbų detalės - prijuostės, marškiniai, rangės, siuvinėtos skarelės ir t.t),

įvairūs rankdarbiai (pirštinės, kojinės, servetėlės ir kt.),

pinti dirbiniai (krepšeliai, dėžutės ir kt.),

molio dirbiniai (žiesti ir lipdyti indai, švilpukai),

paprotinės paskirties dirbiniai (kaukės, margučiai).

Konkursui gali būti pristatomi ir čia nepaminėti dirbiniai, turintys sąsajas su liaudies meno tradicijomis.

Per 16 konkurso metų organizuotos laureatų ir prizininkų kūrybos parodos Vilniaus mokytojų namuose, galerijoje „Koridorius“, devyniuose Švedijos miestuose, su penkiais jaunaisiais menininkais dalyvauta tarptautiniame projekte „Trys kilometrai meno“ Trano mieste Švedijoje.

Už šešiolika bendradarbiavimo metų organizatoriai dėkoja visiems projekto dalyviams, jų mokytojams ir tėveliams.

Esame dėkingi ir nuolatiniams mūsų projekto rėmėjams - Lietuvos Respublikos kultūros ministerijai, Švedijos Boksholmo organizacijai „Draugas draugui“.

**Darbus reikia pristatyti iki 2016 m. balandžio 25 d. į Plungės kultūros centrą, adresu Senamiesčio a. 3 Plungė**

**Projekto vadovė Zafira Leilionienė**, tel. nr. (8448) 51361; 8 671 18305; el. p. zafira.zefirina@gmail.com